
Republika Kosova                                                                                           Opština Prizren

Procesverbali nga mbajtja e dëgjimit publik me Qytetarë, Kryetarë/e të këshillave të lagjeve dhe fshatrave të Komunës së Prizrenit për hartimin e buxhetit për vitin 2027 dhe KAB 2028/2029












Në bazë të dispozitave ligjore në fuqi për vetëqeverisjen lokale, transparencën publike dhe menaxhimin e financave publike, si dhe në funksion të sigurimit të pjesëmarrjes aktive të qytetarëve në proceset vendimmarrëse, u mbajt dëgjimi publik për shqyrtimin dhe diskutimin e Buxhetit të Komunës së Prizrenit për vitin 2027 dhe Kornizës Afatmesme Buxhetore (KAB) për periudhën 2028–2029. Qëllimi i këtij dëgjimi publik ishte informimi i qytetarëve dhe palëve të interesit mbi orientimet kryesore buxhetore të komunës, si dhe mbledhja e propozimeve, sugjerimeve dhe vërejtjeve të tyre në funksion të planifikimit sa më transparent, efikas dhe gjithëpërfshirës të buxhetit komunal dhe dokumenteve strategjike financiare.

Ky procesverbal hartohet me qëllim të dokumentimit të rrjedhës së dëgjimit publik, evidentimit të pjesëmarrjes së palëve të interesit, si dhe pasqyrimit të kontributit të qytetarëve përmes propozimeve, sugjerimeve dhe vërejtjeve të paraqitura gjatë këtij takimi, duke shërbyer njëkohësisht si mjet zyrtar i transparencës institucionale dhe llogaridhënies publike. Dokumentimi i këtij procesi synon të sigurojë që të gjitha çështjet e ngritura nga pjesëmarrësit të evidentohen dhe të trajtohen në mënyrë të duhur gjatë fazës së përgatitjes së draft-buxhetit final dhe Kornizës Afatmesme Buxhetore 2028–2029.

Dëgjimi publik u mbajt në kuadër të angazhimeve të Komunës së Prizrenit për përfshirjen e qytetarëve në procesin e planifikimit buxhetor dhe për forcimin e transparencës institucionale, duke mundësuar komunikim të drejtpërdrejtë ndërmjet administratës komunale dhe komunitetit. Përmes këtij procesi u synua identifikimi i prioriteteve zhvillimore të qytetarëve në fusha të ndryshme si infrastruktura, arsimi, shëndetësia, shërbimet publike dhe zhvillimi ekonomik lokal, me qëllim që planifikimi buxhetor të reflektojë sa më mirë nevojat reale të komunitetit.









Publikimet:
Publikimet janë bërë me 24:06.2026 në webfaqe zyrtare të komunës, në facebook-un e komunës: 

Në webfaqe: 
https://prizren.rks-gov.net/wp-content/uploads/2026/06/1-Njoftim-per-Degjim-publik-me-Qytetare-Kryetare-e-te-keshillave-te-lagjeve-dhe-fshatrave-te-Komunes-se-Prizrenit.pdf 
Njoftimi si lajm në webfaqe: 
https://prizren.rks-gov.net/news/njoftim-per-organizimin-e-degjimit-publik-me-qytetare-kryetare-e-te-keshillave-te-lagjeve-dhe-fshatrave-te-komunes-se-prizrenit-per-hartimin-e-buxhetit-per-vitin-2027-dhe-kab-2028-2029/ 

Facebook:
https://www.facebook.com/share/p/18k8tLW7A3/ 

Memorandumi shpjegues:
https://prizren.rks-gov.net/wp-content/uploads/2026/06/Memorandum-Shpjegues-1.pdf 

Takimi është mbajtur në sallën e mbledhjeve të Kuvendit Komunal të Prizrenit dhe ka filluar në orën 10:15.
Hapja e dëgjimit e dëgjimit publik është bërë nga Ymer Berisha, udhëheqës i Njësisë për Komunikim me Publikun i cili tha se ju falënderoj për pjesëmarrjen në këtë Dëgjim Publik, i cili organizohet në kuadër të procesit të hartimit të Buxhetit të Komunës së Prizrenit për vitin 2027 dhe Kornizës Afatmesme Buxhetore për vitet 2028–2029.
Roli juaj si përfaqësues të drejtpërdrejtë të qytetarëve është i një rëndësie të veçantë në këtë proces, pasi ju njihni nga afër nevojat, kërkesat dhe prioritetet e lagjeve dhe fshatrave që përfaqësoni. Përmes këtij takimi synojmë të dëgjojmë propozimet tuaja, të diskutojmë për projektet prioritare dhe të sigurohemi që planifikimi buxhetor të reflektojë sa më mirë nevojat reale të komuniteteve lokale.
Buxheti komunal është dokumenti më i rëndësishëm zhvillimor i komunës. Përmes tij planifikohen investimet kapitale dhe financohen shërbimet publike që ndikojnë drejtpërdrejt në cilësinë e jetës së qytetarëve. Prandaj, kontributi juaj në këtë fazë të planifikimit është thelbësor për përcaktimin e prioriteteve të zhvillimit të Komunës së Prizrenit.
Të gjitha propozimet dhe rekomandimet e paraqitura gjatë këtij dëgjimi publik do të evidentohen dhe do të shqyrtohen nga ekipi përgjegjës për hartimin e buxhetit, në përputhje me mundësitë financiare, prioritetet strategjike të komunës dhe legjislacionin në fuqi.
Ju ftoj që gjatë këtij takimi të paraqisni propozimet dhe vërejtjet tuaja në mënyrë konkrete dhe konstruktive, me qëllim që së bashku të hartojmë një buxhet sa më gjithëpërfshirës, të balancuar dhe në shërbim të të gjithë qytetarëve të Komunës së Prizrenit.
Prezantimin e propozim-buxhetit për vitin 2027 e bëri Zyrtari Kryesor Financiar, Lulzim Sylejmani. Gjatë prezantimit, ai paraqiti kategoritë kryesore të shpenzimeve të planifikuara, duke theksuar se buxheti është hartuar në përputhje me prioritetet zhvillimore dhe nevojat e qytetarëve të Komunës së Prizrenit.
Sipas prezantimit, për kategorinë e pagave dhe mëditjeve janë planifikuar 33,885,952 euro, për mallra dhe shërbime 15,230,224 euro, për shpenzime komunale 1,205,299 euro, për subvencione 5,531,785 euro, ndërsa për investime kapitale janë paraparë 23,235,681 euro.
Sylejmani bëri të ditur se buxheti i përgjithshëm i Komunës së Prizrenit për vitin 2027 është planifikuar në vlerë prej 79,118,941 euro. Ai theksoi se ky planifikim buxhetor synon të mbështesë ofrimin e shërbimeve cilësore publike, realizimin e projekteve prioritare dhe investimeve që kontribuojnë në zhvillimin ekonomik e shoqëror të komunës, duke përmirësuar mirëqenien dhe cilësinë e jetës së qytetarëve.










Kërkesat e qytetarëve:

Faik Berisha, kryetar i këshillit të fshatit Landovicë.
1.Rregullimi i një nënkalimi për kyçje nga fshati në rrugën regjionale.
2.Evitimi i problemeve që po vijnë nga biyneset që kanë lokale tek rreth rrotullimi, kanalizimet po derdhen në fshat.
3.Dezinsektimi i fshatit.

Enxhell Kajtazi, banor i fshatit Karashëngjergj.
1.Ndërtimi i një fushe sportive në fshat.

Shani Tanaj, kryetar I këshillit lokal të fshatrave Mazrrek, Kojushl, Planejë dhe Gorizhup. 
Mazrrek:
1.Rregullimi i rrugëve lokale. 
2.Ndriçimin publik .
3.Pastrimi dhe mirëmbajtja e rrugëve lokale. 
Kojushë:
1.Rregullimin e rrugëve lokale.
2.Rregullimin e ndriçimit publik në fshatin.
3.Rregullimi i kanalizimit nëpër disa lagje të fshatit.
Planejë:
1.Rregullimi i rrugëve lokale.
2.Rregullimi i ndriçimin publik.
3.Rregullimi i kanalizimit në disa lagje.
Gorozhup:
1.Rregullimin e rrugëve lokale.
2.Rregullimi i ndriçimit publik.
3.Rregullimi i kanalizimit ne disa lagje.

Dashmor Susuri, kryetar i këshillit të lagjes “Bajram Curr”
1.Probleme me furnizim me ujë në lagje.
2.Ndertimi i një aneksti të shkollës “Fatmir Berisha”
3.Pagesa e rrugës për nxënësit që udhëtojnë.
4.Probleme me qenë endacak.
5.Rregullimi i ndriçimit publik.
6.Rregullimi i kanalizimit.
7.Kubëzimi i rrugëve në lagje.
8.Rregullimi i rrugës që lidh lagjen “Bajram Curr” me fshatin Kobaj.
9.Ndërtimi i një parku në lagje. 

Bedri Çeku, banor i lagjes “Vëllëzërit Stavileci” në Prizren.
1.Ndërrimi i gypave të ujit.
2.Rregullimi i ndriçimit publik.
3.Riparimi i rrugëve të dëmtuara.
4.Rrënimi i një objekti të vjetër në lagje.

Bekim Nerjova, banor i fshatit Lubizhd-Has.
1.Nderimi i rrugës Dedaj-Lubizhdë.
2.Rregullimi i trotuareve.
3.Kubëzimi i rrugëve.
4.Rregullimi i shtratit të lumit.
5.Renovimi i shtëpisë së kulturës.

Simon Veseli, kryetar i këshillit të fshatrave Velezhë, Sërbicë e Epërme, Trepetnicë, Shpenadi  dhe Smaç.
1.Rregullimi i shtratit të lumit.
2.Rregullimi i ndriçimit publik në fshatin Shpenadi.
3.Kubëzimi i rrugëve në fshatin Shpenadi.
4.Rregullimi i ndriçimit publik në fshatin Velezhë.
5.Kubëzimi i rrugëve në fshatin Velezhë.
6.Rregullimi i rrugës nga fshati Smaq për në Mamushë.
7.Rregullimi i rrugëve fushore.

Shukri Quni, kryetar i këshillit të fshatrave Nashec-Grazhdanik.
1.Ndërtimi i rrugës për Nashec.
2.Hartimi i projektit për impiantin e ujërave të zeza në Nashec.
3.Asfaltimi i rrugës Nashec-Tupec.
4.Asfaltimi i rrugëve në Nashec
5.Vendosja e mbrojtëseve përgjatë rrugëve.
6.Ndërrrimi i gypit të ujit.
7.Rregullimi i rrugëve fushore.
8.Rregullimi i një fushe sportive.
9.Renovimi i kulmit të shkollës në fshatin Nashec.

Besmir Shala, kryetar i këshillit të fshatit Billush.
1.Rregullimi i ujit të pijes.
2.Rregullimi i kanalizimit.
3.Vazhdimi i punimeve për rrugën që të dërgon në fshatin Billushë.


Bujar Pulaj, kryetar i këshillit të fshatrave: Vermicë, Shkozë dhe Dobrusht.
1.Vazhdimi i projektit-Rehabilitimi i rrjetit të ujësjellësit dhe vendosja e ujëmatëseve jashtë pronave private, ky projekt të realizohet në 3 fshatrat.

Vërmicë:
2.Rregullimi i ndriçimit publik.
3.Rregullimi i mureve mbrojtëse.
4.Rregullimi i trotuarit përgjatë rrugës magjistrale-Kukës-Prizren rreth liqenit.
Shkozë:
5.Rregullimi i kanalizimit për tek shkolla fillore.
6.Rregullimi i disa rrugëve të fshatit me kubëza.
Dobrusht:
8.Rregullimi i një rezervari të ujit të pijes.
9.Rregullimi i disa rrugëve me kubëza.
10.Rregullimi i kanalizimit në disa pjesë të fshatit.
11.Rregullimi i ndriçimit në fshat për pjesët ku nuk ka ende ndriçim.

Samedin Maçkaj, banor i fshatit Lubeqevë.
1.Rregullimi i një fushe të futbollit në fshatin Lubeqevë.
2.Vazhdimi i punimeve në rrugën Lubeqevë-Lez.
3.Rregullimi i rrugës që dërgon tek shkronjat e UÇK-së.
4.Mirëmbajtja dhe rregullimi i rrugëve në fshat.

Herolind Osmanollaj, kryetar i këshillit të fshatrave Gjonaj-Tupec.
Gjonaj:
1.Rregullimi i rrugës kryesore Gjonaj-Mazrrek.
2.Rregullimi dhe asfaltimi i rrugëve lokale.
3.Ndërtimi i trotuareve në zonat me frekuentim të lartë të këmbësorëve.
4.Ndërtimi i mureve mbrojtëse në pikat ku paraqitet nevoja.
5.Ndërtimi i sistemit të kanalizimit fekal dhe atmosferik.
6.Renovimi i Qendrës Kulturore "Reshat Çoçaj".
7.Ndërtimi i një çerdheje publike në fshatin Gjonaj për nevojat e rajonit të Hasit.
8.Hartimi i projektit për komasacionin dhe zhbllokimi i rreth 100 hektarëve tokë bujqësore në pjesën jugore të fshatit Gjonaj.
9.Pastrimi dhe rehabilitimi i vijës ekzistuese të kullimit të tokave bujqësore në aksin Landovicë-Gjonaj.
10.Vendosjen e Kamerave ne fshatin Gjonaj, Drejtorise se Emergjencave dhe Sigurise.


Tupec:
1.Ndriçimit publik në tërë fshatin Tupec.
2.Ndërtimi i trotuarit përgjatë SHFMU Zenun Çoçaj, për sigurinë e nxënësve dhe këmbësorëve.
3.Ndërtimi i sistemit të kanalizimit fekal dhe atmosferik.
4.Rregullimi dhe asfaltimi i rrugëve lokale.

Ajet Shala, kryetar i këshillit të fshatit Atmaxhë.
1.Rregullimi i trotuareve në fshat.
2.Rregullimi i ndriçimit publik.
3-Rregullimi i rrugëve fushore.

Ismet Rustemovic, kryetar i fshatit Reqanë
1.Ndërtimin e mureve mbrojtëse në shtratin e Lumit.

Halid Karadolami, kryetar i këshillit të fshatit Lubinje e Poshtme, Lubinje e Epërme dhe Drajqiç.
1.Nderimi i një muri mbrojtës në fshatin Lubinjë e Poshtme.
2.Ndrëtimi i një rruge fushore me gjatësi prej 400 metrave në fshatin Lubinjë e Poshtme.
Behajdin Berisha, banor i lagjës Tusus, rruga “Naip Berisha”.
1.Eregullimi i rruges e cila eshte demtuar ne mase te madhe.
2.Rregullimi i sistemit të ujit të pijës	
Takimi ka përfunduar në orën 11:10.
Për të siguruar transparencë dhe informim të plotë të publikut, Projekt Buxheti u janë shpërndarë në formë fizike të gjithë pjesëmarrësve në dëgjim. Njëkohësisht, këto dokumente janë publikuar në faqen zyrtare dhe kanë qenë të qasshme për të gjithë qytetarët përmes vegëzave përkatëse:
Ueb faqen zyrtare në rubrikën dëgjim publik dhe financat: https://prizren.rks-gov.net/degjimet-buxhetore/?tax= , https://prizren.rks-gov.net/financa/ dhe https://prizren.rks-gov.net/qarkorja-buxhetore/ : https://prizren.rks-gov.net/degjimet-buxhetore/?tax=projekt-buxheti .

Me 08.07.2026, është mbajtur takimi publik, vegëza e publikimit të lajmit për mbajtjen e dëgjimit: 
Në webfaqe: 
https://prizren.rks-gov.net/news/u-mbajt-degjim-publik-me-qytetare-kryetare-te-keshillave-te-lagjeve-dhe-fshatrave-te-komunes-se-prizrenit-per-hartimin-e-buxhetit-per-vitin-2027-dhe-kab-2028-2029/ 
Në facebook:
https://www.facebook.com/share/p/1DVCsNtgYx/ 

Procesmbajtës: 

Gjafer Ponik
Haziz Krasniqi

